Camiseta do OAR Ferrol no Museo Etnolúdico de Galicia.
O **Club Baloncesto OAR Ferrol**, onde OAR son as siglas de Obra Atlética Recreativa, foi un club de baloncesto galego con sede na cidade de Ferrol. Fundado en 1951 e desaparecido en 1996, o club competiu durante trece temporadas na máxima categoría do baloncesto español. Xogou os seus partidos como local en dúas localizacións diferentes, o Pavillón Municipal Punta Arnela e o Pavillón Polideportivo A Malata.

Historia
--------

O Obra Atlética Recreativa Ferrol foi fundado en 1951, sendo o seu primeiro presidente Jaime López Perez. Nun principio o club contaba unicamente cun equipo xuvenil, o cal que se proclama campión da liga local desde o ano 1954 até o 1957. Na tempotada 1957−58, baixo a presidencia de Antonio Bouza Evia e aproveitando os cimentos deixados polo equipo xuvenil, o club forma un equipo sénior capaz de competir en igualdade con outros equipos xa consolidados. Na primeira temporada o OAR conquista a Segunda División Provincial, se ben a desaparición de dita división fai que non acade o ascenso de categoría. Isto provocaría a desaparición do equipo sénior, o cal non reaparecerá até a temporada 1963−64 baixo a presidencia de Juan Fernández García. Juan Fernández posteriormente dirixiría o club os seguintes 30 anos.

Na temporada 1975−76 o equipo militaba na 3ª División Nacional. A idea de afrontar tarefas máis importantes concretouse na cabeza de Juan Fernández. Cun americano prestado, demostrouse nalgún partido amigable que este era o que marcaba a diferenza. Na seguinte tempada, a 1976-77, fichouse a José Antonio Figueroa, un adestrador profesional, que nuns anos conduciu e mantivo ao equipo en Primeira División. Con Juan Fernández ao mando o club obtén os seus maiores éxitos deportivos, marcados por sucesivos ascensos de categoría que levan ao club a militar durante trece anos na máxima categoría do baloncesto español, chamada primeiro División de Honra, e despois coñecida pola súa denominación Liga ACB. 

Nos trece anos na elite do club ferrolán, o equipo consegue tres clasificacións a competicións europeas, concretamente a Copa Korać, aínda que nunca sendo capaces de pasar da fase de grupos. Na temporada 1993−94 o club perde a categoría a pesar de finalizar no posto 15. Isto foi debido a económicos, motivados en boa medida pola súa conversión en Sociedade Anónima Deportiva. Tras o descenso de categoría o OAR acabar por certificar en 1996 a súa desaparición. Durante a longa vida deportiva do Club Baloncesto OAR Ferrol, foron moitos os xogadores e adestradores que defenderon as cores do equipo.

Xogadores
---------

### Destacados

* Galicia Alberto Abalde
* Galicia Ricardo Aldrey
* Galicia Óscar Cobelo
* Galicia José Ramón Esmorís
* Galicia Miguel Juane
* Galicia Miguel Ángel Loureiro
* Galicia Fernando Romay
* Dinamarca Lars Hansen
* España Manuel Aller
* España Pere Práxedes
* España Fede Ramiro
* España Valentín Ruano
* España Manuel Saldaña
* República Centroafricana Anicet Lavodrama
* Estados Unidos Raymond Brown
* Estados Unidos Nate Davis
* Estados Unidos Roy Fisher
* Estados Unidos Otis Howard
* Estados Unidos Mike Schlegel
* Estados Unidos Linton Townes
* Estados Unidos Trevor Wilson

Palmarés
--------

**Copa Galiza**

* **Campión (5):** 1988, 1989, 1990, 1991, 1993
* *Subcampión (2):* 1987, 1992

Historial
---------

| Ano | Nivel | Liga | Pos. | V–D | Copa do Rei | Outras copas | Competicións europeas |
| --- | --- | --- | --- | --- | --- | --- | --- |
| 1951–78 | Categorías inferiores |
| 1978–79 | 2 | 1ª División B | 9º | 8–2–12 |  |  |  |
| 1979–80 | 2 | 1ª División B | 2º | 24–6 |  |  |  |
| 1980–81 | 1 | 1ª División | 9º | 10–1–15 | Cuartos de final |  |  |
| 1981–82 | 1 | 1ª División | 8º | 12–14 |  |  | **3** Copa Korać | SR | 3–1 |
| 1982–83 | 1 | 1ª División | 11º | 7–2–17 | Cuartos de final |  | **3** Copa Korać | PR | 0–1–1 |
| 1983–84 | 1 | ACB | 7º | 12–20 |  |  |  |
| 1984–85 | 1 | ACB | 11º | 14–15 |  | Copa Príncipe | CR | **3** Copa Korać | GS | 4–6 |
| 1985–86 | 1 | ACB | 12º | 12–18 |  | Copa Príncipe | SF |  |
| 1986–87 | 1 | ACB | 16º | 5–26 |  | Copa Príncipe | OF |  |
| 1987–88 | 2 | 1ª División B | 1º | 37–9 |  |  |  |
| 1988–89 | 1 | ACB | 9º | 26–13 | Primeira rolda | Copa Príncipe | SF |  |
| 1989–90 | 1 | ACB | 19º | 11–30 | Primeira rolda |  |  |
| 1990–91 | 1 | ACB | 21º | 16–27 | Segunda rolda |  |  |
| 1991–92 | 1 | ACB | 10º | 17–19 | Primeira rolda |  |  |
| 1992–93 | 1 | ACB | 15º | 13–21 | Segunda rolda |  |  |
| 1993–94 | 1 | ACB | 15º | 11–19 | Cuartos de final |  |  |
| 1994–95 | 3 | 2ª División | 7º |  |  |  |  |
|

Véxase tamén
------------

### Ligazóns externas

* Perfil do OAR Ferrol en acb.com